《题忠烈江庙》
宋代·万规

王事多艰险不移，委身先敌大江湄。临危授命生前勇，列爵封江死后祠。

龚寇已随湍下没，子规无复夜深悲。欲知幽显存忠义，勋业重光两石碑。

作者简介：温州乐清人，字仁甫。神宗熙宁、元丰间试礼部不中，遂谢举子业，闭门读书，数荐皆辞。所居海滨有赤水港，船只多覆溺，规乃竭家财，率邑人买石筑堤建桥，人称“万桥”。后游田间以寿终。有《东平生文集》。